|  |
| --- |
|  |
| **[...data...]** |
| **ACORD DE CONFIDENȚIALITATE** |
| **încheiat între** |
| **[AAA]****și****[BBB]** |

1. Acest acord de confidențialitate și nedivulgare („**Acordul**”) este încheiat la data de [.data...] între:
2. **[AAA]**, având sediul social în [sediu], RECOM [...RECOM...],CUI [...CUI...], reprezentată legal în prezenta de către [...Prenume Nume...], în calitate de Director General, denumită în continuare („[AAA]”);

și

1. [BBB], având sediul social în [sediu], RECOM [...RECOM...],CUI [...CUI...], reprezentată legal în prezenta de către [...Prenume Nume...], în calitate de Administrator denumită în continuare („[BBB]”,
2. atât [AAA] cât și [BBB] vor fi denumiți în prezenta individual „**Partea**” și colectiv „**Părțile**”.
3. **AVÂND ÎN VEDERE CĂ**
4. [AAA] a angajat serviciile [BBB] în scopul participării la licitația **„[...denumirea...]”** („**Acțiunea Propusă**”). Implementarea Acțiunii Propuse va include furnizarea de către [AAA] [BBB] de informații sensibile din punct de vedere comercial legate procesul Acțiunii Propuse, informații care sunt confidențiale, proprietare sau în general, nu sunt disponibile publicului;
5. Având în vedere importanța confidențialității în orice chestiuni legate de Acțiunea Propusă și divulgarea de informații sensibile din punct de vedere comercial de către [AAA] [BBB] în legătură cu respectivul proces, Părțile au încheiat prezentul Acord.

Părțile convin după cum urmează:

1. **DEFINIȚII**
	1. În prezentul Acord, cu excepția cazului în care contextul prevede altfel, termenii enumerați mai jos vor avea următoarele sensuri:
2. **Entitate afiliată** înseamnă (a) în legătură cu orice Persoană (definită mai jos), orice altă Persoană care controlează sau este controlată în mod direct sau indirect sau care se află sub controlul comun împreună cu respectiva Persoană; în sensul prezentei definiții, termenul „control“ așa cum se aplică acesta oricărei Persoane, înseamnă deținerea, direct sau indirect, a oricăreia dintre următoarele: (i) proprietatea asupra a mai mult de jumătate din capital sau activele comerciale; sau (ii) dreptul de a exercita mai mult de jumătate din drepturile de vot; sau (iii) dreptul de a numi mai mult de jumătate dintre membrii consiliului de administrație sau ai altor organisme statutare care reprezintă respectiva Persoană;
3. sau
	1. (b) în ceea ce privește orice Persoană fizică, un membru al familiei respectivei Persoane până la gradul 4 inclusiv;
4. **Legea aplicabilă** înseamnă legile din România;
5. **BBBi Autorizați** înseamnă, în măsura în care au nevoie să acceseze Informațiile Confidențiale numai în scopul Acțiunii Propuse, directorii, angajații, agenții și reprezentanții [BBB].
6. **Zi lucrătoare** înseamnă orice zi în care băncile sunt deschise pentru afaceri în București (cu excepția sâmbetelor, duminicilor și sărbătorilor legale);
7. **Informații Confidențiale** vor însemna și include:
	1. (a) toate informațiile divulgate [BBB] de către [AAA] verbal, vizual sau în scris sau în orice alt mod, chiar dacă au fost puse la dispoziție înainte de data prezentului Acord legate direct sau indirect de Acțiunea Propusă, inclusiv dar fără limitare la informații care pot fi observate la orice vizită a oricăreia dintre Părți în spațiile deținute sau ocupate de cealaltă;
	2. (b) faptul că Părțile sunt sau au fost interesate de Acțiunea Propusă sau au evaluat-o și/sau discută sau au discutat despre Acțiunea Propusă și stadiul acestor discuții sau negocieri;

(c) existența, natura și termenii prezentului Acord și ai oricărui contract încheiat de către Părți sau propus de oricare dintre Părți (indiferent dacă a fost sau nu convenit) în legătură cu Acțiunea Propusă și

(d) toate cunoștințele, informațiile sau materialele, indiferent dacă au caracter tehnic, comercial, operațional sau financiar, legate de produsele din portofoliul [AAA] și/sau de Acțiunea Propusă, cum ar fi ,dar fara a se limita la, materialele de cercetare și dezvoltare, notele, rezumatele, analizele, memorandumurile, opiniile, compilațiile, datele, desenele, graficele, experiența, secretele comerciale, mostrele, dispozitivele, demonstrațiile, know-how-ul și alte materiale de orice fel, fie ele obiectul sau protejate prin drept de autor, brevet, marcă, desene și modele industriale, fie ele înregistrate sau neînregistrate sau altfel divulgate sau comunicate direct sau indirect (verbal sau în scris) înainte de, la sau după data prezentului Acord de [AAA] (sau orice Persoană autorizată de [AAA] în acest scop) [BBB];

1. **Persoană** înseamnă orice persoană fizică sau juridică, inclusiv, fără limitare, o societate, o asociere generală sau limitată;
2. **Acțiunea Propusă** are sensul descris în Preambulul (A);
3. **Autoritate Publică** înseamnă orice autoritate, agenție, comisie, departament, instanță, tribunal arbitral, minister, autoritate de reglementare, auto-reglementare sau autoritate similară sau organizație națională, regională, locală, guvernamentală sau de altă fel;
4. **DATORIA DE CONFIDENȚIALITATE**
	1. **Confirmarea confidențialității**
	2. [BBB] confirmă caracterul confidențial și natura proprietară a Informațiilor Confidențiale, este de acord să le dețină și păstreze după cum se prevede în prezentul Acord și, altfel, este de acord cu fiecare restricție și obligație din prezentul Acord.
	3. **Utilizarea și nedivulgarea Informațiilor Confidențiale**
		1. [BBB] va ține Informațiile Confidențiale în strictă confidențialitate și nu va divulga, copia, reproduce sau distribui niciuna dintre ele și nu le va pune altfel la dispoziția niciunei Persoane, alta decât un BBB Autorizat (cu condiția ca aceasta să nu divulge, copieze, reproducă, distribuie sau altfel să pună la dispoziția niciunei alte persoane care nu este un BBB Autorizat) sau în alt mod fără acordul scris prealabil specific al [AAA], un astfel de acord fiind la latitudinea absolută a [AAA].
		2. [BBB] se angajează:
			1. să utilizeze Informațiile Confidențiale numai în legătură cu Acțiunea Propusă;
			2. sa comunice lista BBBilor Autorizati care au acces la Informatiile Confidentiale si/sau care sunt implicate in desfasurarea Actiunii Propuse si sa notifice in prealabil orice modificare a acestei liste;
			3. să se asigure că fiecare BBB Autorizat căruia îi sunt divulgate Informații Confidențiale este informat (înainte de dezvăluire) și, în nume propriu, este de acord să respecte obligațiile prevăzute în prezentul Acord;
			4. să dezvăluie Informațiile Confidențiale numai acelora dintre BBBii săi Autorizați care participă activ la activități legate de Acțiunea Propusă și care necesită absolut aceste informații în scopul Acțiunii Propuse, și atunci asigurându-se că acel BBB Autorizat gestionează informațiile în aceleași condiții de confidențialitate la care [BBB] a convenit în prezentul Acord;
			5. ca [BBB] și BBBii săi Autorizați să păstreze Informațiile Confidențiale în siguranță și protejate corespunzător împotriva furtului, daunelor, pierderilor și accesului neautorizat (inclusiv acces prin mijloace electronice); [BBB] va notifica imediat [AAA] când constată că oricare dintre Informațiile Confidențiale a fost divulgată sau obținută de către un terț (în alt mod decât este permis prin prezentul Acord);
			6. sa se asigure ca BBBii Autorizati care au acces la Informatiile Confidentiale si la Actiunea Propusa cunosc obligatiile de confidentialitate din acest Acord si sa ia masurile necesare pentru asigurarea respectarii lor;
			7. sa se asigure ca Informatiile Confidentiale nu sunt copiate sau multiplicate in niciun fel; și
			8. să exercite în legătură cu Informațiile Confidențiale toate măsurile de securitate și nivelul de grijă posibil pentru a asigura natura lor confidențială.
5. **EXCEPȚII**
	1. Prevederile din clauzele 2.1 și 2.2 de mai sus nu se aplică vreunei Informații:
		1. care este sau devine general disponibilă publicului altfel decât ca urmare a unei încălcări a prezentului Acord de către [BBB]; sau
		2. care se poate demonstra că a fost dezvoltată independent de [BBB] fără referire la vreo Informație Confidențială furnizată de [AAA] [BBB]; sau
		3. I cerute ca urmare a solicitării unei autorități publice, ori a unei instanțe de judecata, in aplicarea legii; sau
		4. pe care [AAA] o indică în scris că nu este Informație Confidențială.
	2. [BBB] este de acord prin prezenta să nu încheie niciun contract, aranjament sau înțelegere cu nicio altă Persoană în ceea ce privește Acțiunea Propusă fără acordul prealabil scris al [AAA] și se va asigura că nici Filialele sale nu o vor face.
6. **SUPORTURI MATERIALE**
	1. Toate suporturile materialele ale oricăror Informații Confidențiale furnizate sau altfel obținute ori generate de [BBB] vor rămâne proprietatea [AAA]. [BBB] este de acord să țină o evidență a tuturor Informațiilor Confidențiale puse la dispoziție lui și BBBilor săi Autorizați și oricăror alte persoane și a locațiilor Informații Confidențiale și persoanelor care le dețin și va furniza respectiva evidență societății [AAA] la cerere.
7. **ÎNAPOIEREA / DISTRUGEREA INFORMAȚIILOR**
	1. În orice moment, la primirea unei cereri scrise de la [AAA], [BBB], cu efect imediat, fie îi va returna societății [AAA] fie va distruge:
		1. toate documentele, actele sau înregistrările, fie ele scrise (sau care pot fi reduse la scris) care conțin Informații Confidențiale (exceptând partea din Informațiile Confidențiale care poate fi găsită în analize, compilații, studii sau alte documente pregătite de către sau pentru [BBB];
		2. toate prototipurile, produsele, mostrele, desenele, graficele, dispozitivele sau demonstrațiile legate de sau derivate din Informațiile Confidențiale.
	2. În acest caz, [BBB] se angajează să nu păstreze copii sau duplicate ale acestor elemente.
8. **DREPTURI DE PROPRIETATE INTELECTUALĂ**
	1. Toate drepturile morale, împreună cu orice invenții, brevete, drepturi de autor, desene și orice alte tipuri de proprietate intelectuală inventate, concepute sau provenite de la [BBB] în legătură cu Informațiile Confidențiale vor aparține și vor continua să aparțină societății [AAA] și nicio licență nu îi este acordată [BBB] pentru a le utiliza altfel decât pentru Acțiunile Propuse. [BBB] este de acord ca, dacă și când i se va solicita, să semneze toate celelalte documente necesare pentru a învesti cu titlu deplin orice drepturi concepute sau provenite de la acesta către [AAA] fără plată suplimentară.
9. **DECLARAȚII SI GARANȚII**
	1. [BBB] recunoaște și confirmă faptul că nicio declarație, garanție sau angajament, explicit sau implicit, nu este și nu va fi făcut sau dat în legătură cu acuratețea sau integralitatea Informațiilor Confidențiale puse la dispoziția [BBB] sau a BBBilor săi Autorizați sau cu privire la suficiența lor pentru Acțiunea Propusă; [BBB] este responsabil pentru propria sa evaluare a respectivelor Informații Confidențiale. De asemenea, nici [AAA], nici oricare dintre filialele nu va avea nicio răspundere față de [BBB] sau BBBii săi Autorizați, apărută din utilizarea acestor informații de către [BBB] sau BBBii săi Autorizați.
	2. În furnizarea de Informații Confidențiale, [AAA] nu își asumă nicio obligație de a-i acorda [BBB] acces la informații suplimentare sau de a actualiza sau corecta orice inexactitate care poate deveni evidentă în Informațiile Confidențiale furnizate.
	3. [BBB] recunoaște și confirmă că furnizarea oricăror Informații Confidențiale nu va fi luată ca o formă de angajament din partea [AAA] de a încheia orice contract sau alt aranjament cu [BBB]. Prezentul Acord nu obligă niciuna dintre Părți să aibă relații exclusive cu cealaltă Parte și nici nu împiedică o Parte sau oricare dintre filialele sale să concureze cu cealaltă Parte sau oricare dintre filialele sale, atâta timp cât Părțile nu utilizează nicio Informație Confidențială furnizată în temeiul prezentului Acord, altfel decât în scop de evaluare, negociere și efectuare a Acțiunii Propuse.
	4. [BBB] recunoaște că, în discuțiile și negocierile cu [AAA] în legătură cu Acțiunea Propusă nu va acționa ca un intermediar sau ca un agent al vreunei alte terțe părți.
10. **ÎNCĂLCAREA CONFIDENȚIALITĂȚII**
	1. [BBB] recunoaște, intelege și confirmă in mod expres valoarea comercială a Informațiilor Confidențiale și faptul că [AAA] ar fi incomensurabil afectată dacă [BBB] nu și-ar îndeplini oricare dintre obligațiile sale în temeiul prezentului Contract. În consecință, în cazul în care încalcă termenii și condițiile prezentului Contract, [BBB] îi va plăti societății [AAA] contravaloarea daunelor create si dovedite conform legislației in vigoare din Romania, dar nu mai puțin de 100,000 (o suta de mii) EUR.
11. **DISPOZIȚII DIVERSE**
	1. **Notificări**
		1. Orice notificare sau altă comunicare în legătură cu prezentul Acord va fi în scris și va fi considerată transmisă dacă este înmânată, trimisă prin poștă scrisă sau electronică sau fax Părții căreia trebuie să îi fie dată la adresa sa care figurează în prezentul Acord, după cum urmează:
			1. Pentru [AAA], la:

|  |
| --- |
|  |
| *În atenția:*  |  |
| *Adresa: [...adresa...]* |  |
| *Adresa email: [...adresa de e-mail...]* |  |

* + - 1. Pentru [BBB], la:

|  |
| --- |
| Adresa: [...adresa...] |
| *În atenția:* | [Prenume Nume] |
| *Adresa email:* | [...adresa de e-mail...] |

* + 1. sau la altă adresă ori număr de fax pe care Partea relevantă le-a notificat celeilalte Părți în conformitate cu această Subclauză 10.1 (*Notificări*).
		2. Dacă nu se prevede altfel în prezentul document, orice notificare va fi considerată livrată în sensul prezentului Acord dacă este înmânată, trimisă prin poștă scrisă sau electronică sau prin fax sau curier preplătit printr-un serviciu de curierat de renume la nivel internațional în cazul transmiterii internaționale. În cazul în care o notificare este trimisă prin fax, va fi considerată livrată în cazul în care expeditorul a primit confirmarea de primire a faxului prin aparatul de fax emitent și are o copie a confirmării.
		3. Fără a aduce atingere dispozițiilor de mai sus, orice notificare va fi considerată primită în mod concludent:
			1. în următoarea Zi Lucrătoare în locul în care este trimisă, în cazul în care a fost trimisă prin fax;
			2. [trei (3)] Zile lucrătoare din momentul expedierii dacă este trimisă prin curier; sau
			3. în momentul livrării dacă este înmânată sau prin poștă electronică.
		4. Această clauză nu se aplică pentru comunicarea oricăror formulare de cerere, notificare, comandă, judecată sau alte documente cu privire la sau în legătură cu orice procedură, proces sau acțiune care decurg din sau în legătură cu prezentul Acord.
	1. Nicio neexercitare sau întârziere în exercitarea oricărui drept, autorități sau privilegiu în baza prezentului Acord nu va opera ca o renunțare la acestea, la fel cum nici o exercitare singulară sau parțială a oricărui drept, autorități sau privilegiu în baza prezentului Acord nu va împiedica orice altă sau viitoare exercitare a aceluiași drept sau a oricărui alt drept, autorități sau privilegiu în baza prezentului Acord sau altfel.
	2. În cazul în care o prevedere a prezentului Acord este considerată ilegală, invalidă sau inaplicabilă, în tot sau în parte, în conformitate cu Legile Aplicabile, respectiva prevedere sau parte va fi considerată a nu face parte din prezentul Acord, însă legalitatea, valabilitatea sau aplicabilitatea restului prezentului Acord nu va fi afectată. În acest caz, Părțile vor depune toate eforturile într-un termen rezonabil pentru a înlocui prevederea considerată ilegală, invalidă sau inaplicabilă cu o dispoziție în același scop care va fi legală, valabilă și aplicabilă.
	3. **Întregul Contract**
	4. Prezentul Acord conține întreaga înțelegere dintre Părți cu privire la tranzacțiile stipulate de acest Acord și înlătură toate comunicările, angajamentele sau acordurile anterioare, orale sau scrise, dintre Părți cu privire la aceste tranzacții.
	5. **Modificări (Variații)**
	6. Nicio variație de prezentul Acord nu va intra în vigoare decât dacă este convenită în prealabil reciproc de către Părți și evidențiată în scris.
	7. **Legea aplicabilă**
	8. Prezentul Acord este valabil pe o perioada nedeterminata si se supune prevederilor legii din Romania. Partile vor actiona cu buna credinta in vederea solutionarii amiabile a oricaror dispute ce pot aparea in legatura cu prezentul Acord. In cazul in care acest lucru nu este posibil, disputa va fi deferita spre solutionare instantelor judecatoresti competente din Bucuresti.
1. DREPT PENTRU CARE, fiecare dintre Părți, direct sau prin reprezentantul său autorizat, a dispus ca prezentul Acord să fie semnat la data de mai sus.
2. Prezentul Acord este semnat în două (2) exemplare originale, în limba română, câte unul pentru fiecare Parte.

|  |
| --- |
| **[[AAA] S.A.]** |
| Prin:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| [Prenume Nume] |
| Director General |

|  |
| --- |
| **[BBB]** |
| Prin:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| [Prenume Nume] |
| Administrator |